google/wiki40b huggingface dataset:
Margaret Sanger

Liv og virke

Margaret Sanger vokste opp i en irsk-amerikansk katolsk familie og hadde ti søsken. Moren hennes hadde flere spontanaborter og døde ung, og Sanger mente de mange fødslene hadde skadet helsen hennes.
I 1914 introduserte Sanger verden for begrepet birth control gjennom sitt eget magasin, Woman Rebel. Samme år ble hun tiltalt for ved ni tilfeller å ha sett prevensjonsveiledende informasjonsmateriale i posten. Hun risikerete straff på opptil 45 års fengsel og flyktet derfor til Europa. I mellomtiden ble hennes mann, William Sanger, nødt til å sone en måned i fengsel for å ha solgt en pamflett med informasjon om prevensjon til Anthony Comstock, en av datidens viktige sedelighetsagitatorer.

De første klinikkene

I 1916 var Margaret Sanger tilbake i USA, og åpnet landets første mødrehygieneklinikk i Brooklyn, New York. Dette gjorde at hun ble tiltalt etter en lov fra 1873 som definerte prevensjonsmidler og prevensjonsveiledning som obskønt materiale, og måtte sone 30 dager i fengsel. Rettsforfølgelsen skapte stor offentlig oppmerksomhet rundt Sangers virksomhet, og førte til slutt til prevensjon og prevensjonsveiledning ble legalisert.
På 1920-tallet var Sanger involvert i en rekke ulike organisasjoner som arbeidet for fødselskontroll, både i USA og internasjonalt. I 1923 åpnet Sanger the Birth Control Clinical Research Bureau på Fifth Avenue i New York, under ledelse av Dr. Hannah Stone. Denne institusjonen distribuerte prevensjonsmidler under medisinsk veiledning og studert preventivenes effekt på kvinners helse.

Internasjonal pionér

Sangers organisasjon American Birth Control League ble etablert i 1921, og skiftet navn til Planned Parenthood Federation of America i 1946. Organisasjonen etablerte mer enn 250 Planned Parenthood-sentre i 150 ulike byer over hele USA. I 1953 ble Sanger den første president i International Planned Parenthood Federation (IPPF).  I dag er organisasjonen verdensomspennende med medlemsorganisasjoner i mange land, inkludert Norge.
Margaret Sanger døde i Tucson, Arizona i 1966.
1230-årene

Snorre Sturlason skrev Heimskringla, eller Snorres kongesagaer, på 1220- og 1230-tallet.

-- 1230 -- 1231 -- 1232 -- 1233 -- 1234 -- 1235 -- 1236 -- 1237 -- 1238 -- 1239
Tiårsoversikt
Jeg så ham som barn med det solrike øye

Jeg så ham som barn med det solrike øye er en dansk salme skrevet av prest og salmedikter Vilhelm Birkedal i 1858. Den har opprinnelig syv strofer.
Henry Lawes

Liv

Lawes fikk musikkutdanning hos John Cooper, en av tidens berømte komponister som var best kjent under det italienske pseudonymet Giovanni Coperario. I 1626 ble Lawes Gentleman of the Chapel Royal ved kong Charles I's hoff, en stilling han beholdt til Det engelske samveldet satte en stopper for kirkemusikken. Han fortsatte imidlertid å komponere, og i 1653 utgav han en berømt samling vokalmusikk med tittelen Ayres and Dialogues for One, Two and Three Voyces, etterfulgt av to bind med samme navn (1655 og 1658). Etter restaurasjonen av det britiske monarkiet i 1660, vendte Lawes tilbake til det kongelige kapell og komponerte et anthem for kroningen av Charles II. 
Henry Lawes ble bisatt i  Westminster Abbey.
Broren William Lawes var også en kjent komponist.

Musikk

Lawes var en nær venn av poeten John Milton og bidro med leilighetsmusikk til uroppføringen av Miltons maskespill Comus (1634). Milton gjengjeldte med å skrive en sonett som med uvanlig musikalsk innlevelse beskriver Lawes ferdigheter som komponist. 
Lawes' sanger er inspirert av den italienske resitative stilen og karakteriseres av vekt på rytme, ordgjentakelser og mange kadenser. Han var dyktig til å tilpasse musikken til sangteksten, en større samstemthet mellom musikalsk og metrisk aksent finnes i engelsk musikk ellers bare hos Henry Purcell og Benjamin Britten. Lawes skrev musikalsk innfallsrikt, og den konsertante musikken karakteriseres av en dreven kontrapunktisk stil.
Eulepida

Levevis

Artene, spesielt Eulepida mashona, kan være betydelige skadedyr ved at larvene eter røtter. På den andre siden blir de voksne billene (kalt mandere på shona) noen ganger brukt til mat i deler av Zimbabwe.

Utbredelse

Slekten er utbredt i Afrika.
Ministro Pistarini internasjonale lufthavn

Terminaler, selskaper og ruter

Flyplassen har tre terminaler:
Medierosen

Medierosen er en pris som går til en person eller en redaksjon som har utmerket seg ved å holde frem positive verdier i mediebildet. Prisen deles ut av den kristne organisasjonen Tro & Medier. Prisen ble første gang delt ut høsten 2005, og deles ut årlig fra 2009. Selve prisen er en illustrasjon laget av Marvin Halleraker.
Pseudoricopis

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten lever i Thailand.
Register om betinget godkjenning og kontroll

Register om betinget godkjenning og kontroll (ROBEK) er et register over kommuner og fylkeskommuner som grunnet økonomisk ubalanse krever statlig godkjenning på lånopptak og investeringer som vil føre til langsiktige utgifter.
Loven trådte i kraft i 2001 og er regulert gjennom kommunelovens §60.
Det var per august 2017 totalt 27 kommuner og ingen fylkeskommuner registrert, og toppregistreringen var desember 2004 med til sammen 118 kommuner oppført i registeret. Det er ofte et politisk mål for kommunene å komme ut av denne lista, da den begrenser den lokale handlingsfriheten i kommunen.
Georg Witzel

Georg Witzel (Wicelius, født 1501 i Vacha i Tyskland; død 16. februar 1573 i Mainz) var teolog og en av Martin Luthers motstandere.

Liv og virke

Etter en vanskelig ungdomstid studerte han vintersemesteret 1516 i Erfurt og tok i 1518 graden baccalaurus og kort etter magister. I 1520 studerte han i Wittenberg, men måtte avbryte studiet og på farens bud prestevie.
I 1523 sluttet han seg til Reformasjonen, giftet seg, og mistet sitt geistlige embede. I Eisenach sluttet han seg til Jakob Strauß. Hans holdning under Bondekrigen er omstridt. Kansler Gregor Brück befridde ham, og Martin Luther anbefalte ham som sogneprest i Niemegk.
Witzels anliggende var bedring av menneskers sedelige liv, i det fulgte han Erasmus av Rotterdam. Han tok etterhvert avstand fra Luthers lære. I 1531 forlot Witzel sitt sogneembede, uten å finne noe nytt så raskt. Dette året var han svært aktiv som forfatter.
I Eisleben finner vi ham igjen som katolsk prest, og i stadig strid mot lutherske teologer. Han ble så kalt til Dresden. Hans skrift Typus ecclesiae prioris (1540) øvet en sterk innflytelse.
Fra 1539 førte han et omreisende liv. Men fra og med 1553 bodde han med sin familie i Mainz. På oppfordring av keiser Maximilian II forfattet han i 1564 Via regia, der han gikk inn for en forsoning mellom trosretningene. Som utsendsing fra byen Mainz deltok han på religionssamtalene i Worms i 1557.
Rage Against the Machine

Rage Against the Machine

I 1992 ble bandets debutalbum, som også har blitt bandets best kjente album, Rage Against the Machine, gitt ut. Platen solgte  til tre ganger platina av The RIAA. Debutsinglen, «Killing in the Name» ble en stor hit og har blitt en av RATMs mest kjente sanger. Den kom blant annet på 25.-plass på den britiske singellisten. På albumcoveret er det bilde av den vietnamesiske munken Thích Quảng Đức som er kjent for å ha satt fyr på seg selv i Saigon som en protest mot president Ngô Đình Diệm. Det ble gitt ut fire singler fra albumet; «Killing in the Name», «Bombtrack», «Bullet in the Head» og «Freedom».

Evil Empire

I 1996 ga RATM ut sitt andre studioalbum Evil Empire. Albumet inneholdt hitsinglen «Bulls on Parade».

The Battle of Los Angeles

The Battle of Los Angeles er Rage Against the Machines tredje studioalbum og kom ut i 1999. Albumet kom fort på 1.-plass på Billboard 200 og det inneholder singlen «Testify» som kom på 3.-plass på listen «Mainstream Rock Tracks» og 4.-plass på «Modern Rock Tracks»-listen. Sangen «Guerrilla Radio» vant en Grammy Award for Best Hard Rock Performance i 2001.

Renegades

Renegades var det fjerde studioalbumet til Rage Against the Machine og det ble gitt ut i 2000. Albumet inneholder coversanger fra forskjellige artister, deriblant artister som Bob Dylan og Bruce Springsteen. Den ble gitt ut i 2000, etter at vokalisten Zack de la Rocha hadde forlatte bandet, men den inneholdes hans vokal.  Det kom ut to singler fra albumet «Renegades of Funk» og «How I Could Just Kill a Man».

Audioslave

Etter at Renegades kom ut, sluttet De la Rocha i bandet for å jobbe med et soloprosjekt. Bandet tok da inn Chris Cornell, den tidligere vokalisten i det kjente grungebandet Soundgarden. Sammen dannet disse fire bandet Audioslave. Audioslave gav ut tre studioalbum. I 2007 forlot Cornell bandet for å jobbe med solostoff. De gjenværende medlemmene kom sammen med Zack de la Rocha, og Rage Against the Machine ble gjenforent.

Zack De la Rocha

De la Rocha forlot Rage Against the Machine  for å jobbe med eget matriell. Dette er gitt ut med tittelen One Day As A Lion

The Nightwatchman

I 2003 begynte Tom Morello med sitt soloprosjekt som han kalte The Nightwatchman. Soloprosjektet hans ble kjent for politiske tekster. I 2006 kom platen One Mans Revolution ut, uten å oppnå et bra salg.
Heterosfæren

Heterosfæren (av gresk: έτερος [heteros] «ulik» og σφαῖρα [sphaira] «kule»). Atmosfæren deles i to undergrupper: homosfæren og heterosfæren. Heterosfæren består av eksosfæren og mesteparten av termosfæren. Heterosfæren er definert som området der de ulike gassene som utgjør lufta ikke er blandet, men ligger lagvis. Dette til forskjell fra homosfæren der gassene ikke ligger i lag avhengig av molekylærmassen. Det er for lite turbulens i heterosfæren til at partikler blandes, de legger seg i stedet lagvis i henhold til atomvekt.
Fylkesvei 5154

Fylkesveg 5154 går mellom Ulven og Strøno i Os. Veiens lengde er 10,3 km.
Frem til 2019 hadde veien betegnelsen Fv160.
International Society for Human Rights

International Society for Human Rights (ISHR) / Internationale Gesellschaft für Menschenrechte (IGFM) er en internasjonal menneskerettighetsorganisasjon med konsultativ status i Europarådet. Den har sete i Frankfurt am Main.
Organisasjonen ble grunnlagt i Vest-Tyskland i 1972 som Gesellschaft für Menschenrechte (GFM) med formålet å fremme internasjonal forståelse og toleranse innen alle aspekter ved kultur og samfunn. I 1982 ble organisasjonen omdøpt til dagens navn, i forbindelse med at det ble grunnlagt avdelinger i Østerrike, Sveits, Storbritannia og Frankrike. Organisasjonen er i dag aktiv i 35 land.
International Society for Human Rights/Internationale Gesellschaft für Menschenrechte har særlig lagt vekt på menneskerettighetsbrudd i østblokklandene i Europa, særlig under den kalde krigen, og overvåket religionsfrihet i land som Vietnam og Kina.
Organisasjonen utgir tidsskriftet Human Rights Worldwide (engelsk) og MenschenRechte (tysk).
Anne Louise Hübert

Bakgrunn

På en backpackertur i 2008 kom Hübert til landsbyen Ngumbulu i Sørøst-Kenya som var rammet av tørke og sultkatastrofe. Det gjorde sterkt inntrykk på henne å se alle barna som sultet. Hun begynte å samle inn penger i Norge for at barna på den lokale barneskolen skulle få mat. Resultatet var at 1500 barn fikk skolemat under den verste tørken.
Hübert samlet også inn penger til boring av brønn. De fant grunnvann til tre landsbyer, inkludert fire skoler (ca 8700 mennesker). Nå er det blitt et stort vanningsanlegg og over 10 km rør er lagt. Det er også boret ny brønn i Kiukuyuni landsby.

Aid in Action

Fra september 2008 var innsamlingen drevet på privat initiativ, men ettersom arbeidet vokste så Hübert behov for å starte en formell organisasjon for å fortsette arbeidet i Kenya. Aid in Action ble derfor grunnlagt i 2010. Hübert opprettet en bedrift, Morembo (tidligere Elevating Trade), med 250 damer i Ngumbulu for produksjon av vesker, interiørkurver og smykker som håndlages av kvinnene i landsbyen og selges i design- og interiørbutikker i Norge.
I 2011 ledet Hübert byggingen av barnesenteret ACDC (Annes Children Development Center), i Ngumbulu for ca. 100 foreldreløse og svært trengende barn. Gjennom Aid in Action har hun også fått i gang skolesponsing for til nå 30 elever.

Plantekonkurranse

Et av prosjektene Hübert har startet er en plantekonkurranse som blant annet er dokumentert i en reportasje fra NRK. Første halvår plantet de 10 000 trær og fram til oktober 2011 er nærmere 40 000 nye trær plantet. En stor andel av disse er papayatrær. Aid in Action har også ferdigstilt et utviklingssenter som blant annet fungerer som en mottaks- og salgsavdeling i landsbyen for å hjelpe innbyggerne å selge frukten sin. 
Sommeren 2011 engasjerte Hübert seg sterkt for å hjelpe flest mulig av de hardest rammede barna i Gedo-regionen i Somalia. Kirkens Nødhjelp er en av få organisasjoner som er i området og Hübert samlet inn penger på vegne av dem med bruk av Facebook som hovedkanal. På den måten nådde hun også mange unge givere.

Bøker

Anne Louise Hübert: Papyane i Gombolo. Om å plante en drøm i Afrika (Gyldendal, 2013)
Gymnastikk under Asialekene 2002

Gymnastikk under Asialekene 2002. Gymnastikk var en av flere sporter under Asialekene 2002 i Busan i Sør-Korea. Det ble konkurrert i 14 turnøvelser, hvorav åtte øvelser for menn og seks for kvinner, samt to øvelser i rytmisk gymnastikk for kvinner. 116 utøver fra tjue nasjoner deltok og Kina ble beste nasjon med femten gullmedaljer foran Sør-Korea med tre.
Punapedaliodes

Utseende

Middelsstore (vingespenn ca. 45 millimeter), brune sommerfugler med litt bølgete ytterkanter på vingene. Oversiden er ensfarget brun bortsett fra en rad små, hvite eller gulaktige flekker langs vingenes ytterkant. Slike flekker finnes også på undersiden, der bakvingen er mørkt brunspraglete.

Levevis

Larvene utvikler seg trolig på bambus i slekten Chusquea, i likhet med de fleste andre Pronophilina.

Utbredelse

Slekten er utbredt langs Andesfjellene i Ecuador, Peru og Bolivia.
NM i friidrett 1948

Norgesmesterskapet i friidrett 1948 bestod av flere arrangementer som i 1948 kåret norgesmestere i friidrettsøvelsene.
Hovedmesterskapet for menn ble arrangert på Trondheim stadion i Trondheim i perioden 21. til 22. august. Arrangører var Trondheim & Omegn Friidrettskrets og Sør-Trøndelag Friidrettskrets.
Hovedmesterskapet for kvinner ble arrangert på Vigernes stadion på Lillestrøm i perioden 21. til 22. august. Arrangør var Minerva.
Kongepokalvinner ble Martin Stokken. Kongepokal for kvinner ble ikke utdelt.
Se også NM i mangekamp 1948.
Tindenål

En tindenål eller pinakkel er en mer eller mindre frittstående, slank og spiss fjellformasjon.
Pinakler er mest vanlige på egger, ofte er det en serie nåler langs egga. En av de mest kjente slike  formasjoner er Tre Cime di Lavaredo i Dolomittene. Typisk høyde på en tindenål er fra noen meter til mange titalls meter. Pinakler er vanlige i alpine fjellområder der forvitring pga. frostsprenging og breer underminerer eggen fra begge sider. Strukturen i berget og berggrunnstypen kan ha stor betydning for utforming og dannelse av tindenåler. Tindenåler er yndede klatremål.
Noen kjente tindenåler i Norge er Torshammer på toppryggen under Kvanndalstinden i Romsdalen og Bladet i Molladalen på Sunnmøre. Mannen i Romsdalen er en tindenål toppen av ustabilt fjellparti.
Operasjon Catechism

Operasjon Catechism var det siste av ni forsøk på å senke eller sabotere det tyske slagskipet «Tirpitz» under andre verdenskrig. Dette angrepet satte et endelig punktum for jakten på «Tirpitz».

Senkingen

Den 12. november 1944 sendte RAF Bomber Command 30 tungt lastete Avro Lancaster bombefly fra tre skvadroner i Lossiemouth til «Tirpitz»' ankringsplas i Tromsø. Hvert fly hadde en enkel femtonns Tallboy bombe ombord.
I det minste traff to bomber «Tirpitz» med en kraftig eksplosjon som førte til at skipet kantret og ble liggende på siden.
Om lag 1 000 mann av de 1 900 om bord på «Tirpitz» ble drept eller såret og en Lancaster ble alvorlig skadet av granater fra antiluftskyts, men den landet trygt i det nøytrale Sverige med hele besetningen uskadet.

Etterspill

Ødeleggelsen av «Tirpitz» betød at trusselen om angrep fra tyske skip mot de allierte konvoier til Murmansk med forsyninger til Sovjetunionen var betydelig mindre og flere viktige britiske skip kunne flyttes fra Atlanterhavet for å bidra i krigen i Stillehavet.
Navn på store tall

Denne artikkelen viser og forklarer bruk av navnene på store tall (fra million).
Tabellen nedenfor viser navn på store tall på norsk, sammen med den matematiske formen i tierpotens.
Det finnes også mange ord, som for eksempel «zillion», som brukes uformelt til å bety store, men uspesifisert beløp, se ubestemt og fiktive tall.
McFarlane Strait

McFarlane Strait er et 24,5 km langt og 3,35 km bredt sund beligende mellom Greenwich Island og Livingston Island i øygruppa Sør-Shetlandsøyene. Navnet opptrer på et kart fra 1822 av den britiske selfangeren George Powell og bruken av navnet er internasjonalt etablert. Det er oppkalt etter kaptein Andrew McFarlane, fører av brigantinen «Dragon» fra Liverpool, som drev selfangst i området og utforsket Antarktishalvøya i sesongen 1820/21. Andre kilder fra samme tidsperiode angir navnet Yankee Sound, mens C.A. Larsen ga det navnet Norges Stræde på sin ekspedisjon med «Jason» i 1894.
Ved en chilensk nødhytte i Yankee Bay ved McFarlane Strait er det satt opp en plakett til minne om Andrew McFarlane. Denne er oppført på lista over historiske steder og kulturminner i Antarktis.
Sjeldne jordarter

Grunnstoffer i sjeldne jordarter – REE (engelsk: Rare Earth Elements, ordrett 'sjeldne jordgrunnstoffer') er en samlende betegnelse for inntil 17 ulike grunnstoffer og brukes noen ganger også om mineralene de danner. Særlig omfattes grunnstoffene 21 scandium, 39 yttrium og lantanoidene: 57 lantan til 71 lutetium. Sjeldne jordarter er svært kompatible med bergartsdannende mineraler, og deres ioner er derfor noe av de siste som krystalliserer i residualsmelten. Da de samtidig er radioaktive, vil denne fraksjoneringen skape lokal oppvarming. Stoffene brukes i produksjonen av biler og en rekke forbruksvarer.
Disse elementene er karakterisert ved at de har to valenselektroner i tilsvarende elektronskall og med like egenskaper. Ser man bort fra fulle skall som ikke er kjemisk aktive, er elektronkonfigurasjonen for scandium 3d¹4s², for yttrium 4d¹5s² og for lantan 5d¹6s². Neste element etter lantan som er cerium, har sitt ekstra elektron i det indre 4f-skallet som til nå er tomt og har den laveste energien. Det har plass til i alt 14 elektroner og gir opphav til et like stort antall elementer som utgjør lantanoidene. Det siste elementet i denne serien er lutetium som derved har elektronkonfigurasjonen  4f¹⁴5d¹6s². Det nye elektronet i neste element hafnium må gå inn på en ledig plass i 5d-skallet. Da det dermed har fire valenselektroner, er dette ikke en sjelden jordart. 
Folkerepublikken Kina stod i 2011 for inntil 97 prosent av verdensproduksjonen av flere av de sjeldne jordartene, men det er samtidig store reserver av slike råstoffer i Norge. I 2010 innførte Kinas regjering eksportrestriksjoner og utførselen av sjeldne jordarter sank med 40 prosent. Dette medførte en tidobling av prisene på verdensmarkedet fra 2009 til 2010, og er  trolig motivert i kinesisk ønske om å tiltrekke seg industriproduksjon som er avhengig av disse råvarene. Året etter avga WTO en foreløpig kjennelse om at Kinas eksportrestriksjoner brøt med landets forpliktelser som WTO-medlem, etter klagemål fra USA, EU og Mexico. I 2012 gikk også Japan med i en formell stevning av Kina for WTO, som midt i mars fikk en seksti dagers frist til å imøtegå beskyldningene. 
På Månen inngår de sjeldne jordarter i KREEP, som er et akronym for bestanddelene K, REE og P.
Hotel Nassauer Hof

Hotel Nassauer Hof, beliggende på Wilhelmstraße i Wiesbaden, er et av Tysklands best kjente luksushoteller. Hotellet har 24 suiter og 135 værelser.
Hotellets restaurant, ENTE, er tildelt en stjerne i Michelin-guiden.
Berømte gjester på hotellet var blant andre Fjodor Dostojevskij, Wilhelm II av Tyskland, Nikolaj II av Russland, Walther Rathenau, Paul von Hindenburg, John F. Kennedy, Richard Nixon, Audrey Hepburn, Luciano Pavarotti, Reinhold Messner, Dalai Lama, Vladimir Putin, Willem-Alexander og Máxima av Nederlandene.
Alex de Waal

Alex de Waal er en britisk skribent og Afrikaforsker. Han er programdirektør for aids og sosial endring ved Social Science Research Council i New York og direktør for Justice Africa i London.
De Waal fikk doktorgraden i sosialantropologi ved University of Oxford, for sin avhandling om sultkatastrofen i Darfur i Sudan i 1984-5. Gjennom sin akademiske karriere har han studert sosiale, politiske og helsemessige dimensjoner ved sult, krig, folkemord og hiv/aids-epidemien, spesielt på Afrikas horn og ved de store sjøene i Afrika. Han har hele tiden vært en forkjemper for mobilisere til afrikansk og internasjonal respons på disse problemene.
Alexander og Margido

«Alexander og Margido» er tittelen på en revyvise laget til UKA 1929: "Cassa Rossa" (Studenterukene i Trondheim). Den har også vært publisert som skillingstrykk.

Teksten

1.To brødre gikk en gang til sjøs med skonnertbriggen Fido,

Alexander var den enes navn, den annens var Margido.
2.Og briggen kom til Frisco by efter første tørn til vanns

Alexander i en kirke gikk, Margido dro på dans.
3.I Zansibar bandittene en liten skibgutt ville henge,

Alexander reddet guttens liv Margido tok hans penge.
4.Og skuten Fido fikk en last og lasten var konjakk,

Alexander sto til rors så fast, Margido lå å drakk.
5.Så kom de på sin lange reis omsider til Torino,

Alexander skrev et brev til mor, Margido gikk på kino.
6.En natt gikk kokken over bord som han sto ved vaskebaljen,

Alexander øvet redningsdåd, Margido fikk medaljen.
7.Så ville deres gamle mor dem en Trondhjemsnål forære,

Alexander bar den på sitt bryst, Margido lot det være.
8.Så satte de for England seil men skuten Fido hvelvede,

Alexander kom til himmelen, Margido kom til...England.
Utlegg

Utlegg eller utleggspant er sikkerhet for et pengekrav som stiftes ved myndighetenes hjelp. Det skilles mellom skifteutlegg, som stiftes av tingretten i forbindelse med et skifteoppgjør, og namsutlegg, som er utlegg stiftet av namsmyndigheten i forbindelse med inndrivelse av et forfalt krav. Utlegg innebærer at kreditor får panterett i en eller flere av debitors eiendeler, noe som gir grunnlag for tvangsfullbyrdelse. For at utlegg skal kunne gis kreves at det foreligger tvangsgrunnlag.
Utlegg kan stiftes i enhver av debitors eiendeler, med visse unntak for å sikre vedkommende et eksistensmiminum. I tillegg kan det foretas såkalt utleggstrekk, dvs. at en fast andel av debitors lønn, pensjon, trygd eller lignende tilfaller kreditor hver måned.
Begjæring om utlegg skal fremsettes overfor namsmannen/fogden, som sørger for at utlegget får rettsvern.
Staten (dialog)

Staten (gresk: πολιτεία, politeia; latin: res publica) er Platons lengste og mest innflytelsesrike dialog. I verket disputerer Sokrates og hans samtalepartnere innenfor en rekke filosofiske områder, bl a etikk, metafysikk (ontologi), epistemologi og politisk filosofi. Første bok dateres av mange til et tidligere tidspunkt enn resten av verket. Sannsynligvis forelå verket som en helthet mellom 377 og 386 f Kr.

Inndeling og tolkninger

Verket er delt inn i ti bøker da det opprinnelig var skrevet på ti skriftruller. En så omfattende dialog som Staten kan imidlertid ut fra dramatiske og tematiske hensyn deles inn på flere måter. En inndeling er nødvendigvis uløselig knyttet til en tolkning. Fra den engelske versjonen av denne artikkelen kommer tre gode eksempler fra den engelske filosofitradisjonen:

En komparativ kommentar

Staten er den mest omfattende av Platons tidlige og midtre dialoger. Tre årer av argumenter flettes sammen til et artistisk hele: Den etiske og politiske, den estetiske og mystiske, og den metafysiske. Andre store dialoger som hører til denne perioden vier større oppmerksomhet til en av disse tre tankeretninger: Faidon til det metafysiske tema; Protagoras og Gorgias til det etiske og politiske; Symposion og Faidros til det estetiske. Dette er imidlertid en forenklet modell da Platons dialoger aldri begrenser seg til et enkelt filosofisk område eller tema.